is is is is is is is is is is is is is is is hu is is is cs en is is de en en ca is en is en sv is is pt is vi is is is is es is is is hbs_lat de de is en is pt is vi is pt is is is vi is is is is is is ast is cs ceb is sv is sv is is is pt is is is hbs_lat pt is is is is is nb is en is is is de fa is is is en is is is cs is is is is is hu is is is cs en is is de en en ca is is is is is is is en is da is es
Sigurður Sigurðsson er fæddur 9. desember árið 1951. Þegar hann var átján ára gamall var hann lagður inn á spítala og var síðar greindur með geðklofa. Núna býr hann í eigin íbúð í sambýli á Sléttuvegi 9 og dreymir um bílpróf.
Sigurður Sigurðsson er töffari, sjarmör. Hann dreymir um bílpróf, bíl. Hvernig bíl ætti ég að fá mér, spyr hann mig. Ég veit það ekki, segi ég, hvernig bíl langar þig í? Ætti ég að fá mér Benz? Með rauðum sætum. Eða hvítum? Heldurðu að það sé ekki hægt að fá góðan bíl fyrir milljón? Ég býst við því, segi ég. Já, segir Siggi, vinur minn er bifvélavirki, hann getur hjálpað mér við viðhaldið á bílnum. Hann situr núna í fangelsi fyrir morð.
Þetta eru sannarlega krassandi lýsingar á bifvélavirkja. Kannski er það satt, kannski ekki. Siggi gerir ekki alltaf greinarmun á því sanna og því ímyndaða. Vinir hans eru til dæmis að spila á DVD diski í sjónvarpinu, Rolling Stones. Ég þekki þá alla, segir Siggi.
Sigurður Sigurðsson er úr Hlíðunum. Hann man ekki sérlega eftir æsku sinni en segir að Davíð Oddsson hafi alist upp með honum. Það var áður en Siggi kynntist Ólafi Ragnari Grímssyni, Marilyn Monroe og Nixon. Ein minning frá barnæsku er sterk í huga Sigga. Ungur strákur var hann að leik á golfvelli þegar hann fékk golfkúlu í höfuðið. Hérna, segir hann og bendir á gagnaugað. Þá fór allt að hringsnúast.
Núna býr hann á Sléttuvegi 9 í sambýli. Ég hef verið hérna í sex ár, segir Siggi. Hvar varstu áður? spyr ég. Á Kleppi, segir Siggi, frá því ég var átján ára. Það er miklu betra að vera hér.
Siggi talar stundum um Steina. Hann hefur fylgt honum, situr stundum um hann, ræðst á hann, reynir að drepa hann, síðast í flugi á leiðinni frá London. Steini er hluti af minningum hans frá Kleppi, einn af gæslumönnum hans, hefur líklega einhvern tíma orðið að halda honum niðri, það situr enn í Sigga.
Sigurður Sigurðsson er fyrst og fremst glaður. Hann er svolítið upp á kvenhöndina, segir mér að stundum liggi þær í leyni í rúminu hans. Og honum finnst gott að fá sér í glas. Keypti mér Jameson um daginn, segir hann. Það er ekkert skrýtið að hann sé með þarfir og langanir rokkstjörnu því stundum er hann Johnny Cash. Og inni í herbergi er gítarinn hans Sigga. Ég kann lítið að spila á hann, segir hann, Johnny Cash sagði mér að kaupa hann.
Eftir Sigtrygg Magnason. Ari Magg tók ljósmyndina.
Við erfiðar aðstæður er mikilvægt að geta notið styrks þeirra sem af hugsjón og reynslu búa vel að þeim sem glíma við alvarlega sjúkdóma.
Leggðu góðu málefni lið
Stefna um sölu eigna
Fyrirtæki í eigu bankans
Leggðu góðu málefni lið
Samfélag í nýjan búning
Leggðu góðu málefni lið
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE